b'\n_START_ARTICLE_\nJulius Kuperjanovi t\xc3\xa4nav\n_START_SECTION_\nArhitektuur\n_START_PARAGRAPH_\nKuperjanovi t\xc3\xa4nava raudteepoolses otsas v\xc3\xb5ib leida juugendarhitektuuri n\xc3\xa4iteid. T\xc3\xa4nava \xc3\xa4\xc3\xa4res on ka kunagine Tartu Raudteelaste Klubi, millest hiljem sai Eesti Rahva Muuseumi n\xc3\xa4itusemaja (Kuperjanovi 9). Kuperjanovi ja T\xc3\xb5nissoni ristis asub Eesti \xc3\x9cli\xc3\xb5pilaste Seltsi hoone, heimatstiili n\xc3\xa4ide arhitekt Georg Hellatilt. Sellest kesklinna poole j\xc3\xa4\xc3\xa4b \xc3\xbcli\xc3\xb5pilaskorporatsioon Ugala funktsionalistlikus stiilis konvendihoone. K\xc3\xa4\xc3\xa4nukohal, kus Kuperjanovi t\xc3\xa4navast saab Pepleri t\xc3\xa4nav, paikneb Tartu Maarja kirik, kus n\xc3\xb5ukogude ajal oli Eesti P\xc3\xb5llumajandusakadeemia v\xc3\xb5imla._NEWLINE_Jaan T\xc3\xb5nissoni, Julius Kuperjanovi ja Vaksali t\xc3\xa4nava vahelisse kolmnurka j\xc3\xa4\xc3\xa4b park, kus paiknenud purskkaevust on t\xc3\xa4nap\xc3\xa4eval s\xc3\xa4ilinud karuskulptuur._NEWLINE_T\xc3\xa4nava nimi oli Maarjam\xc3\xb5isa t\xc3\xa4nav (Marienh\xc3\xb6fsche Stra\xc3\x9fe), kuni Tartu linnavolikogu 14. veebruaril 1934 nimetas ta Helmi M\xc3\xa4elo ettepanekul Julius Kuperjanovi t\xc3\xa4navaks. 1940\xe2\x80\x931941 ja 1944\xe2\x80\x931991 oli t\xc3\xa4nava nimi Hans Heidemanni t\xc3\xa4nav.'